આ શોરબકોર ચાલુ હતો ત્યાં નિતીન ભારદ્વાજ અને કમલેશ મિરાણીએ ચર્ચા ન કરવાના હોય તો એજન્ડા લો તેમ કહેતા મેયરે દેકારાની વચ્ચે માત્ર થોડી સેકન્ડમાં બજેટ બહુમતિએ મંજુર કરી નાંખ્યું અને સભા સમાપ્તિ સૂચવતું વંદે માતરમ્ ગીત વાગવાનુ શરુ થતા સભા પૂરી જાહેર કરી દેવાઈ હતી. જન. બોર્ડમાં અર્ધોઅરધ બજેટેડ કામો કેમ થતા નથી તેની હકારાત્મક રીતે પણ ચર્ચા કરાઈ ન્હોતી કે કોઈ નિર્ણય લેવાયો ન્હોતો કે ભૂલનો સ્વીકાર કરાયો ન્હોતો અને આગામી વર્ષ માટે પણ બજેટ કાગળ પર રહે તે માટે જાણે કે મોકળુ મેદાન  કરી અપાયું હતું.